0000AC9F
नई दिल्ली: कोरोना वायरस के मद्देनजर देशभर में अफरातफरी का माहौल है. खासकर हजारों की संख्या में अपने प्रदेशों के लिए पलायन कर रहे मजदूरों की वजह से कई नए संकट खड़े हो गए हैं. इस बीच कल दिल्ली सरकार की तरफ से कहा गया कि कोई कहीं न जाए. केदरीवाल सरकार दिल्ली से सभी स्कूलों को नाइट शेल्टर बना रही है और खाने का प्रबंध कर रही है. अब दिल्ली सरकार के इस कदम की सराहनी अभिनेता-राजनेता शत्रुघ्न सिन्हा ने की है.
अशत्रुघ्न सिन्हा ने अरविंद केजरीवाल की सरकार की तारीफ करते हुए कहा है,''हम जन नेता अरविंद केजरीवाल की तारीफ करते हैं जिस तरीके से उनकी सरकार ने गरीबों, मजदूरों, दिहाड़ी मजदूरों, आदि के लिए भोजन उपलब्ध कराने के अपने मिशन को अंजाम दे रहे हैं. मानवता का यह कृत्य बहुत आश्वस्त करने वाला है. वह सही कहते हैं कि सभी लोग उनके हैं और उनका ध्यान रखा जा सकता है.''
We highly appreciate the mass leader, CM, #ArvindKejriwal in his mission to provide food for the poor, labourers,daily wage workers, destitutes etc. across the country. This act of humanity is very reassuring. As he rightly says all the people are his & they could be taken care— Shatrughan Sinha (@ShatruganSinha) March 29, 2020
उन्होंने आगे कहा,'' दिल्ली सरकार ने 2 से 4 लाख लोगों को भोजन और आश्रय प्रदान करने के लिए एक शानदार कदम उठाया है. वाह, अरविंद केजरीवाल एंड टीम, आप लोग राष्ट्र के लिए एक बार फिर से एक आदर्श बन रहे हैं. मुझे यकीन है कि हमारे माननीय प्रधानमंत्री नरेंद्र मोदी और अन्य विपक्षी नेताओं का आशीर्वाद और पूर्ण समर्थन आपको मिलेगा. इसके अलावा देश भर के अन्य राज्य सरकार भी इस मॉडल को जल्द लागू करे. हालात जल्द ही बेहतर होगा। जय हिंद.''
बता दें 21 दिनों के लॉकडाउन के मद्देनजर देश में मजदूरों का हाल बुरा है. भारी संख्या में वो लोग अपने घरों को लौट रहे हैं. ऐसे में आनंद विहार, लाल कुआं और धौला कुंआ बस अड्डे पर काफी भीड़ है. ऐसी स्थिति में लॉकडाउन फेल होता हुआ नजर आ रहा है. इसी के मद्देनजर शनिवार को दिल्ली सरकार ने 230 दिल्ली में जो स्कूल है उसको नाइट शेल्टर में बदलने का निर्णय लिया था. साथ ही बेघर लोगों के लिए वहां भोजन के प्रबंध की भी बात कही थी.
यह वेबसाइट कुकीज़ या इसी तरह की तकनीकों का इस्तेमाल करती है, ताकि आपके ब्राउजिंग अनुभव को बेहतर बनाया जा सके और व्यक्तिगतर तौर पर इसकी सिफारिश करती है. हमारी वेबसाइट के लगातार इस्तेमाल के लिए आप हमारी प्राइवेसी पॉलिसी से सहमत हों.
cym_Latn hin_Deva hin_Deva eng_Latn hin_Deva hin_Deva hin_Deva